Избор на комбинирана пералня със сушилня :: BG-Mamma
9 окт. 2015, 14:37 ч.
183 448
Lupo - Новак
Не намерих много актуални мнения по темата и затова пускам нова. Живеем в малък апартамент и нямаме място за отделни уреди - пералня и сушилня. По принцип знам, че повечето са резервирани към комбинираните такива, но ще се радвам да чуя отзиви.
В магазина ми казаха, че технологиите са се развили и вече качеството на тези уреди уж се подобрило. Насочил съм се към Miele като марка, поне за момента.
Моля за мнения от хора, които имат такова "животно".
Сашо1010
# 1 9 окт. 2015, 15:28 ч.
От 20 години ползваме битови перални-сушилни при интензивна употреба:
1. Candy препоръчвам като най-здрави, без да дават дефекти, макар и да са най-шумни. Цена днес около 950 лв. в Технополис 7 кг пране/ 5 кг сушене, но като италианска техника на практика някои казват че може да се слага половината на това тегло прани. 2 броя сме имали първата без да е сменяна каквато и да е част почна да пуска парченца ръждив метал и бе махната след 7 години употреба. Казват че първата авт.пералня е Candy.
2. Ariston най-тиха, но спря да работи след няколко години, вероятно скъпата платка програматор, също не може да пере и суши писаните подобни кг пране и бе махната. Цена подобна на Candy.
3. Siemens произв. Германия с двойна цена на горепосочените или около 2200 лв. и през 2000 г. и днес, тиха, луксозна, стабилна. След 2 г. в сервиза Сименс сега в Люлин: смяна четки 220 лв., след 4 години смяна ел.платка програматор цена около 600 лв., изгорял двигател, нов дефект и бе махната.
4. Miele произв. Германия, най-добрата и най-скъпа марка на българския пазар, мисля че цената е около 2800 лв. нагоре, лични впечатления от чудесна и скъпа само сушилня вече 5 години без никакъв проблем, но комбинация пералня-сушилня може да даде дефект.
5. General Electric на наша позната - днес вече май не се внася и предлага на българския пазар, след няколко години май 8 бяха се счупи непоправимо пласмасовото затварящо устройство на прозрачния капак и бе махната и тя купи AEG и работи вече 8 години.
Общото е, че дават повече дефекти спрямо машините - само пералня или само сушилня - и защото перат със студена вода и след това сушат при висока температура, по-тежки са като кг от само пералните или са около 70-85 кг италианските марки и 90-100 кг немските.
Чувал съм че има много голям завод в Италия на Шведския концерн Електролукс, който произвежда такива перални, сушилни и комбинацията им за различните марки в долния и следния ценови сектор.
Всеки производител предлага малък кит стойка за да се сложи отдолу неговата марка: пералня и над нея сушилня, но височината и обема са големи.
# 2 9 окт. 2015, 16:01 ч.
Цитат на: Сашо1010 в пт, 09 окт 2015, 15:28
Пере и суши и повече от посочените кг. Моята е 9/7 кг.
# 3 10 окт. 2015, 09:20 ч.
Добре де, какво правите останалите изпрани дрехи, които не се вместват в килограмите за сушене? И колко време е програмата за сушилня? И на мен ми трябва, но нещо не мога да си представя как стават нещата.
# 4 10 окт. 2015, 10:01 ч.
Най-лесното решение е просто да слагаш по-малкото килограми и да не се занимаваш с вадене. Например ако ти е 9/7, зареждаш макс. 7 кг.
# 5 10 окт. 2015, 19:56 ч.
Ползвам комбиниран уред на Аристон шеста година. Килограми 7/5, пера или пет кг. или ако са повече то съм сложила и дрехи, които не стават за сушене. Тях ги вадя и ги простирам и суша останалите. Доволна съм от уреда, пере много добре, а сушилнята особено през зимата ми е незаменима. И аз така нямах място и предпочетох две в едно. За първи път ползвам сушилня и със сигурност няма да е за последен. Удобство си е. Единствен недостатък при моя модел е, че докато суши не може да се натиска пауза, трябва да си изкара програмата.
# 6 11 окт. 2015, 00:38 ч.
dessie07 много намачкани ли излизат дрехите?
На мен също ми е време да си избера нова пералня и в последните дни се замислих за комбинирана, въпреки че от години чувам, че не са за предпочитане. Аз също смятам да използвам сушилнята само за определени дрехи.
Тъп въпрос, но дали и комбинираните изпират добре или ако има компромис е при сушилнята?
# 7 11 окт. 2015, 00:41 ч.
Компромисът е при сушилнята.
Пере си добре. Ако е доста пълна сушилнята, дрехите ми излизат смачкани. Затова зареждам пералня с по-малко пране от капацитета.
# 8 11 окт. 2015, 01:05 ч.
Моята е комбинирана, по липса на място за отделна сушилня. Има две основни "програми" на сушене - интензивно сушене и по-обикновено на по-ниска температура. И за двете може да се задава различно време за сушене
Дрехите ми излизат много намачкани. По тази причина я ползвам само за чаршафи, хавлии и тениски. Помага ми много през зимата, защото нямам закрита тераса.
Винаги съм се чудила как отделните сушилни така сушат дрехи, че нямало нужда после да се гладят - например ризи. Каква е магията?
# 9 11 окт. 2015, 10:27 ч.
Gifty, какъв модел ползваш?
# 10 11 окт. 2015, 10:54 ч.
Цитат на: stenly в нд, 11 окт 2015, 00:38
зависи от материята, ама с годините си нацелих програми за сушене на едно и друго. Имам 40 мин програма за сушене и пускам на нея ако не съм сигурна, после проверявяш. Аз затова писах, че щеше да е хубаво да има пауза и сушилнята. Ако прецениш да ги спираш и вадиш навреме. Сега една приятелка ме светна да центрофужа два пъти и после суша на по-кратка програма. Така пестиш от време и ел. енергия и поне не са намачкани. Аз най се радвам че не премятям да простирам чаршафи, а и зимата да ти изсъхнат едни дънки навън си е жива мъка, миришат на мухал. Така от сушилната си вадя всичко мекичко и ухаещо чудесно. Пералнята пере страхотно, аз малко съм луда на тема пране така че може да ми се вярва
# 11 11 окт. 2015, 13:11 ч.
Цитат на: simps0n в нд, 11 окт 2015, 10:27
Моята не е кой знае какво - Bosch Exxcel WVN28360GB (като може би в България e EU) 7/4. Много съм доволна как пере, но за сушенето ми се иска да не мачка толкова много. Купила съм си специални топки за сушенето, но не виждам голяма разлика. Може би всички комбинирани перални при сушенето мачкат дрехите.
# 12 12 окт. 2015, 09:12 ч.
Мнения: 41 407
Ако ще переш и сушиш ползваш долните кг - ако дават 7 кг за сушене, переш и сушиш 7 кг. Ако няма да ползваш сушенето - переш си 9 кг ако иска или там както са на съответната пералня. Като естествено зависи вече и от съответната програма за колко кг дрехи я дават, защото повечето перални дават пълен капацитет само на някои програми, другите са за по-малко пране.
Комбинираните мачкат повече от отделните, защото барабаните са им доста по-малки, като на пералня, самостоятелните сушилни са с доста по-големи барабани, при запълване с пълен капацитет реално около половината барабан е празен при тях.
След като се е насочил автора/авторката към miele които се водят най-добрите на пазара, няма какво да го мисли, да взима.
И при отделните сушилни има нужда от гладене, дрехите излизат много по-малко намачкани, но не и изгладени, за хора, които са свикнали да им е гладено с ютияняма как да се спести, но гладенето е по-малко и по-бързо. За хора, които по принцип не държат всичко да им е изгладено след сушилнята излизат по-малко намачкани от сушени на простор дрехи, така че за тях си е ок.
# 13 17 окт. 2015, 17:15 ч.
Не ми е ясно защо при някои комбинирани уреди, които гледах, дават кг. за пране - примерно 8кг, а за сушене - 4кг (т.е. наполовина), а при други - 7кг пране и 5кг сушене? Откъде идва тази разлика?
# 14 17 окт. 2015, 17:19 ч.
Кой знае, може би големина на барабана.